
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1206 


18 Σεπτεμβρίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αύξηση ανώτατου ορίου έκδοσης εγγυητικών επιστο¬ 
λών από την Συνεταιριστική Τράπεζα Καρδίτσας 


ΣΥΝ.Π.Ε. 1 

Αναγνώριση Παθολογικών και Παιδιατρικών Κλινικών 
ως κατάλληλων για εξειδίκευση των γιατρών στην 

Λοιμωξιολογία. 2 

Κύρωση Συλλογικής Σύμβασης Εργασίας των πληρω¬ 
μάτων των Ακτοπλοϊκών Φορτηγών Πλοίων Μ/5 - 

Π/Κ - Ι/Φ μέχρι 500 κ.ο.χ. 3 

Έγκριση καταβολής υπερωριακής εργασίας και εργα¬ 
σίας Κυριακών και εξαιρέσιμων ημερών στο προ¬ 
σωπικό της Ν.Α. Ξάνθης, για το χρονικό διάστημα 
01.07.2002έως31.12.2002. 4 


ΑΠΟΦΑΣΕΙ Σ 

Αριθ. 2/45757/0025 (1) 

Αύξηση ανωτάτου ορίου έκδοσης εγγυητικών επιστολών 
από την Συνεταιριστική Τράπεζα Καρδίτσας ΣΥΝ.Π.Ε. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του Νόμου 2441/96 (Α 256/96) «Κύρωση της από 8.8.96 
Σύμβασης μεταξύ του Ελληνικού Δημοσίου και της Εθνι¬ 
κής Τράπεζας της Ελλάδος και άλλες διατάξεις». 

2) Το Π.Δ. 284/1988 «Οργανισμός του Υπουργείου Οι¬ 
κονομικών» (Α' 128/88)». 

3) Την αριθμ. 2/38554/ 0004/23.5.2000 (ΦΕΚ 703 Β', 
/7.6.00) απόφαση του Υφυπουργού Οικονομικών «Μετα¬ 
βίβαση αρμοδιοτήτων και της εξουσίας να υπογράφουν 
με “Εντολή Υφυπουργού” στο Γενικό Γραμματέα Δημο¬ 
σιονομικής Πολιτικής, στους Γενικούς Δ/ντές και στους 
Προϊσταμένους Διευθύνσεων και Τμημάτων του Γενικού 
Λογιστηρίου του Κράτους». 

4) Την απόφασή μας 2028691 /4534/3.8.95 «Καθορισμός 
ανωτάτου ορίου έκδοσης εγγυητικών επιστολών από τις 


Τράπεζες που γίνονται δεκτές από το Δημόσιο και τα 
Ν.Π.Δ.Δ. σε διαγωνισμούς ή Συμβάσεις για εκτέλεση έρ¬ 
γων, προμήθειες κ.λ.π.». 

5) Το από 7.8.2002 έγγραφο της ανωτέρω Τράπεζας με 
το οποίο ζητά τον επανακαθορισμό του ανωτάτου ορίου 
έκδοσης των εγγυητικών της επιστολών. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε 

Καθορίζουμε το ανώτατο όριο έκδοσης Εγγυητικών 
Επιστολών της Συνεταιριστικής Τράπεζας Καρδίτσας 
ΣΥΝ. Π. Ε. στο ποσό των τεσσάρων εκατομμυρίων πεντα- 
κοσίων χιλιάδων ευρώ (4.500.000), με τους όρους και τις 
προϋποθέσεις βάσει των οποίων παρέχονται από τις Τρά- 
πεζες που λειτουργούν στην Ελλάδα εγγυήσεις στο Δη¬ 
μόσιο καιτα Νομικά Πρόσωπα Δημοσίου Δικαίου για εκτέ¬ 
λεση έργων προμήθειες κ.λ.π. (απόφασή μας 2028691/ 
4534/3.8.95). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2002 

Με εντολή Υφυπουργού 
Η Γενική Διευθύντρια 
ΜΑΡΙΑ ΠΑΠΑΔΟΝΙΚΟΛΑΚΗ 

-♦- 

Αριθ. Υ7/Γ.Π. οικ. 86981 (2) 

Αναγνώριση Παθολογικών και Παιδιατρικών Κλινικών ως 
κατάλληλων για εξειδίκευση των γιατρών στην Λοιμω- 
ξιολογία 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

1. Τις διατάξεις του Π.Δ. 386/95 «Καθορισμός της εξει- 
δίκευσης στη Λοιμωξιολογία και της εξειδίκευσης στην 
Κλινική Μικροβιολογία» (ΦΕΚ Α'216/25.10.1995). 

2. Τις διατάξεις του Π.Δ. 161/01 «Τροποποίηση του Προ¬ 
εδρικού Διατάγματος 386/25.10.1995» (ΦΕΚ Α' 161/ 
3.7.2001). 

3. Την αριθ. 3498/30.5.2002 απόφαση της Εκτελεστικής 
Επιτροπής του ΚΕΣΥ. 

4. Το από 17.7.2002 έγγραφο του ΚΕ.Σ.Υ. 

5. Την με αριθ. 3418/8.7.2002(ΦΕΚ861/Β/9.7.2002) κοι¬ 
νή απόφαση του Πρωθυπουργού και του Υπουργού Υγεί¬ 
ας και Πρόνοιας «Ανάθεση αρμοδιοτήτων στους Υφυ¬ 
πουργούς Υγείας και Πρόνοιας'Εκτορα Νασιώκα - Δημή- 
τριο Θάνο και Ελπίδα Τσουρή», αποφασίζουμε: 

I. Κυρώνουμε την με αριθ. 3498/30.5.2002 απόφαση της 
Εκτελεστικής Επιτροπής του ΚΕΣΥ, με την οποία αναγνω¬ 
ρίζονται οι Παθολογικές και Παιδιατρικές Κλινικές των κά¬ 
τωθι νοσοκομείων ως κατάλληλες, για εξειδίκευση των 
γιατρών στην Λοιμωξιολογία για δύο (2) χρόνια. 

- Παθολογική Κλινική του Πανεπιστημιακού Γ.Ν. Πα- 
τρών 

- Α' Παθολογική Κλινική του Γ.Ν.Α. Τ. ΓΕΝΝΗΜΑΤΑ!» 

- Α' Παθολογική Κλινική του Γ.Ν. Νίκαιας Πειραιά 
«ΑΓΙΟΣ ΠΑΝΤΕΛΕΗΜΩΝ» 

- Δ' Παθολογική Κλινική Πανεπιστημίου Αθηνών του 
Γ.Ν.Α. «ΣΙΣΜΑΝΟΓΛΕΙΟ» 

- Α' Παιδιατρική Κλινική Πανεπιστημίου Αθηνών Γ.Ν. 
Παίδων Αθηνών «ΑΓΙΑ ΣΟΦΙΑ» 

- Α' Παθολογική Κλινική του Τμήματος Ιατρικής του Αρι- 
στοτέλειου Πανεπιστημίου Θεσσαλονίκης Γ.Ν.Θ. «ΑΧΕ¬ 
ΠΑ» 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού . 

Η απόφαση αυτή να δημοσιευτεί στη Εφημερίδα της 
Κυβερνήσεως. 

Αθήνα, 5 Σεπτεμβρίου 2002 

Η ΥΦΥΠΟΥΡΓΟΣ 

Ε. ΤΣΟΥΡΗ 
-♦- 

Αριθ. 3525.7/01/2002 (3) 

Κύρωση Συλλογικής Σύμβασης Εργασίας των πληρωμά¬ 
των των Ακτοπλοϊκών Φορτηγών Πλοίων Μ/3-Π/Κ - Ι/Φ 
μέχρι 500 κ.ο.χ. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 1 παράγραφος 1 και 5 του 
ΑΝ 3276/1944 «περί Συλλογικών Συμβάσεων εν τη ναυτι¬ 
κή εργασία» όπως έχει τροποποιηθεί και ισχύει σήμερα. 

2. Το αριθ. 37/3269/13.8.2002 κοινό έγγραφο της Πα¬ 
νελλήνιας Ένωσης Πλοιοκτητών Α/Κ-Φ/Γ πλοίων και της 
Πανελλήνιας Ναυτικής Ομοσπονδίας, με το οποίο υπο¬ 
βλήθηκε για κύρωση η από 12.8.2001 Συλλογική Σύμβαση 
Εργασίας των πληρωμάτων των Ακτοπλοϊκών Φορτηγών 
Πλοίων Μ/3-Π/Κ-Ι/Φ μέχρι 500 κ.ο.χ. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Την κύρωση της Συλλογικής Σύμβασης εργασίαςτων 
πληρωμάτων των Ακτοπλοϊκών Φορτηγών Πλοίων Μ/3- 
Π/Κ-Ι/Φ μέχρι 500 κ.ο.χ., το κείμενο της οποίας υπογρά- 
φηκε την 12.8.2002 από τους νόμιμους εκπροσώπους α) 
της Πανελλήνιας Ένωσης Πλοιοκτητών Ακτοπλοϊκών 
Φορτηγών Πλοίων και β) της Πανελλήνιας Ναυτικής Ομο¬ 
σπονδίας και των κλαδικών οργανώσεων της δύναμής 
της, που αναφέρονται στο προοίμιο της παραπάνω Συλ¬ 
λογικής Σύμβασης, εκτός από το άρθρο 12 αυτής, το 
αντικείμενο του οποίου ρυθμίζεται από το άρθρο 4 του Ν. 


1482/84 και το άρθρο 14 αυτής, το οποίο αντίκειται στην 
κείμενη νομοθεσία. 

2. Η ισχύςτης Συλλογικής Σύμβασης η οποία κυρώνεται 
με την απόφαση αυτή αρχίζει την 1.1.2002 και λήγει την 
31.12.2002. 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΤΩΝ ΠΛΗΡΩΜΑΤΩΝ ΤΩΝ ΑΚΤΟΠΛΟΪΚΩΝ 

ΦΟΡΤΗΓΩΝ ΠΛΟΙΩΝ Μ/3- Π/Κ- Ι/Φ ΜΕΧΡΙ 500 κ.ο.χ. 

Εν Πειραιεί σήμερον την 12.8.2002 οι υπογεγραμμένοι 
αφ’ ενός ΒΑΣΙΛΕΙΟΣ ΠΑΠΟΥΤΣΟΓΛΟΥ, Πρόεδρος της 
Επαγγελματικής Οργάνωσης που εδρεύει στον Πειραιά, 
με την επωνυμία ” ΠΑΝΕΛΛΗΝΙΟΣ ΕΝΩΣΙΣ ΠΛΟΙΟΚΤΗ¬ 
ΤΩΝ ΑΚΤΟΠΛΟΪΚΩΝ ΦΟΡΤΗΓΩΝ ΠΛΟΙΩΝ "μέχρι500 κοχ 
νομίμως προς τούτο εξουσιοδοτημένος και αφ’ ετέρου 

1. Γιάννης Χαλάς Γενικός Γραμματέαςτης Πανελλήνιας 
Ναυτικής Ομοσπονδίας (ΠΝΟ) 

2. Ευάγγελος Κούζιλος Πρόεδρος της ΠΈ. Πλοιάρχων 
Ε.Ν. 

3. Σταύρος Πετρίδης Πρόεδρος της ΠΈ .Μηχανικών 
(ΜΕΚ) Ε.Ν. 

4. Παρασκευάς Φαρούπος Πρόεδρος της ΠΈ. Πρ/κών 
Πλοιάρχων Ε.Ν. 

5. Κων/νος Παπαδόπουλος Πρόεδρος της ΠΈ. Ναυτών 
Μ/3, Π/Κ, Ρ/Β νομίμως εξουσιοδοτημένοι προς τούτο 
συμφωνήσαμε, συναπεδέχθημεν και υπογράψαμε την 
παρούσα Συλλογική Σύμβαση Εργασίας των πληρωμά¬ 
των των Ακτοπλοϊκών Φορτηγών Πλοίων Μ/3,Π/Κ,Ι/Φ μέ¬ 
χρι 500 κοχ ανεξαρτήτως ϋ.\Ν. 

Το μισθολόγιο και οι λοιποί όροι αμοιβής που προβλέ- 
πονται από την προηγούμενη Συλλογική Σύμβαση Εργα¬ 
σίας της 03 Αυγούστου 2001 καθορίζονται με την παρού¬ 
σα Σ.Σ.Ε. από την 01 /01/2002 ως ακολούθως. 

ΑΡΘΡΟ 1 

Μισθός Ενέργειας 
Πληρώματα Μ/3 

1. Οι βασικοί μισθοί των πληρωμάτων των Ακτοπλοϊκών 
των Φορτηγών πλοίων (Μ/3) ολικής χωρητικότητας μέχρι 
500 κοχ ανεξαρτήτως ϋνν για πλόες μεταξύ των Ελληνι¬ 
κών λιμένων αυξάνονται κατά ποσοστό 5,00% από 
1.1.2002 - 31.12.2002 διαμορφούμενοι ως ακολούθως: 

ΒΑΘΜΟΙ - ΕΙΔΙΚΟΤΗΤΕΣ 


Α. Προσωπικό Καταστρώματος 



ευρό 

1. Πλοίαρχος πλοίου 251-500 κοχ 

951,60 

2. Υποπλοίαρχος πλοίου 251-500 κοχ 

791,45 

3.Υποπλοίαρχος (πτυχίου Κυβ .Α'.) 

776,81 

4. Κυβερνήτης Πλοίου μέχρι 250 κοχ 

771,28 

5. Ναύκληρος 

618,99 

6. Ναύτης 

612,61 

7. Ναυτόπαις 

586,74 


Β. Προσωπικό Μηχανής 


1. Α’. Μηχανικός (Δίπλωμα Αξ/κού ) 

948,81 

2. Β' .Μηχανικός 

791,45 

3. Β'. Μηχανικός (Πτυχ .Μηχανοδηγού Α'.) 

776,81 

4. Μηχανοδηγός Α' .ή Β'. υπόλογος 

Μηχανής μέχρι 300 ΒΗΡ 

771,28 

5. Χειριστής Μηχανής 

586,74 

6. Δόκιμος Μηχανικός 

586,74 

7. Μαθητευόμενος Μηχανής 

586,74 

Οι βασικοί μισθοί των πληρωμάτων των Π/Κ& Ι/Φ της 
ΣΣΕ/2001 επίσης αυξάνονται κατά ποσοστό 5,00% απο 
1.1.2002 μέχρι 31.12.2002 διαμορφούμενοι ως ακολού¬ 
θως: 

Α. Προσωπικό Καταστρώματος 


1. Κυβερνήτης πλοίου 151-500 κοχ 

853,33 

2. Κυβερνήτης πλοίου 81-151 κοχ 

702,40 

3. Κυβερνήτης πλοίου 25-80 κοχ 

697,21 

4. Κυβερνήτης πλοίου 25 κοχ 

625,57 

5. Ναύκληρος 

586,74 

6. Ναύτης 

586,74 


Β. Προσωπικό Μηχανής: 


1. Μηχανικός Μ ΕΚ ως πρώτος 

852,76 

2. Μηχανικός Μ ΕΚ ως δεύτερος 

676,66 

3. Μηχανοδηγός Α '.ή Β'. τάξεως 

636,43 

4. Χειριστής 

589,88 

5. Καθαριστής 

586,74 


3. Οι μηνιαίος μισθός των ναυτικών που υπηρετούν 
στα πλοία, τα οποία εκτελούν πλόες μεταξύ λιμένων 
εσωτερικού και εξωτερικού ή μεταξύ λιμένων, εξωτερι¬ 
κού αποκλειστικά καθορίζεται με ιδιαίτερη συμφωνία 
που καταρτίζεται εγγράφως προ του απόπλου του 
πλοίου από Ελληνικό λιμένα μεταξύ του Πλοιάρχου ή 
άλλου εκπροσώπου του Πλοιοκτήτου και του ναυτικού 
ή της οικείας Επαγγελματικής Οργάνωσης των ναυτι¬ 
κών. 

4. Στις περιπτώσεις όπου τα πλοία επεκτείνουν τους 
πλόες του εκτάκτως και προς λιμάνια του εξωτερικού κα¬ 
ταβάλλεται αυξημένο μισθολόγιο κατά 15% του ως άνω 
αναφερομένου. 

5. Στα μέλη του πληρώματος καταστρώματος που απα¬ 
σχολούνται με τον καθαρισμό των κυτών, καταβάλλεται 
αμοιβή για κάθε κύτος θυΐΌ 20,77 από 01/01-31/12/2002. 

Άρθρο 2 

Μισθός Ασθένειας 

1. Ο μισθός ασθένειας των ναυτικών στην περίπτωση 
που νοσηλεύονται εκτός του πλοίου στην ξηρά καθορίζε¬ 
ται ίσος με τον μισθό ενεργείας του άρθρου 1 της παρού- 
σης συμβάσεως. 

2. Σε περίπτωση νοσηλείας εκτός νοσοκομείου ή κλινι¬ 
κής πλέον του μισθού ενεργείας της προηγουμένης πα¬ 
ραγράφου καταβάλλεται στο ναυτικό και το ημερήσιο 
αντίτιμο, της τροφής, όπως τούτο καθορίζεται στο άρθρο 
6 της παρούσης συμβάσεως. 

3. Σε περίπτωση νοσηλείας εντός νοσοκομείου ή κλινι¬ 
κής, οι αξιωματικοί νοσηλεύονται στην Α'. θέση και τα πλη¬ 
ρώματα στην Β'. θέση. 

Άρθρο 3 
Επιδόματα 

1. Στους ναυτικούς που υπηρετούν σε πλοία, που μετα¬ 


φέρουν εύφλεκτες ή εκρηκτικές ύλες ή σε δεξαμενό¬ 
πλοια Μ/Τ που μεταφέρουν εύφλεκτες ύλες και πλοία 
Μ/3 ψυγεία (εξαιρουμένωντων αλιευτικών) καθώς και σε 
πλοία που μεταφέρουν υγραέρια, καταβάλλεται επί πλέ¬ 
ον του εις το άρθρον 1 μισθού και ιδιαίτερο επίδομα που 
ανέρχεται σε ποσοστό σαράντα τοις εκατό 40% του μι¬ 
σθού. 

Το ανωτέρω επίδομα δεν καταβάλλεται προκειμένου 
για φορτία εκρηκτικών υλών ποσότητος μέχρι ενός τό¬ 
νου. Προκειμένου για πλοία που πραγματοποιούν μετα¬ 
φορές εύφλεκτων υλών εντός περιοχών λιμένων και γύρω 
από αυτούς για ανεφοδιασμό των πλοίων το επίδομα αυ¬ 
τό καθορίζεται σε ποσοστό 20% επί του βασικού μισθού. 

2. Στις παρακάτω ειδικότητες καταβάλλονται τα εξής 
επιδόματα: 

α Στο Πλοίαρχο ή Κυβερνήτη, μηνιαίο επίδομα διακυ¬ 
βέρνησης θυ ιό 59,83 από 01/01-31/12/2002. 

β. Στον Μηχανικό-Μηχανοδηγό μηνιαίο επίδομα θοιό 
59,83 από 01/01-31/12/2002. 

γ. Στο χειριστή μηχανής ειδικό μηνιαίο επίδομα αυΐΌ 
43,34από 01/01-31/12/2002. 

δ. Στο ναύκληρο ειδικό μηνιαίο επίδομα θυω 16,54 από 
01/01-31/12/2002. 

ε. Σε όλα τα πληρώματα των πλοίων που αφορά η πα¬ 
ρούσα Συλλογική Σύμβαση καταβάλλεται ειδικό επίδομα 
βαρείας και ανθυγιεινής εργασίας 9,55 από 01/01- 
31/12/2002. 

Άρθρο 4 
Ώρες Εργασίας 

1. Οι ώρες εργασίας των μελών του πληρώματος, περι- 
λαμβανομένου του Πλοιάρχου και του Α'. Μηχανικού, κα¬ 
θορίζονται σε σαράντα (40) την εβδομάδα, δηλαδή (8) 
ώρες την ημέρα από Δευτέρας μέχρι και της Παρασκευ¬ 
ής, του Σαββάτου και της Κυριακής θεωρουμένων ως 
ημερών αργίας. 

2. Η απασχόληση του πληρώματος, πέραν των ως άνω 
ρητώς καθοριζομένων ημερών και ωρών, θα αμείβεται 
υπερωριακά, εκάστης ώρας υπολογιζόμενης ίσης προς 
το 1/173 ον (το ένα εκατοστό εβδομηκοστό τρίτον) του 
μηνιαίου μισθού εκάστου ναυτικού προσηυξημένου κατά 
25%. 

3. Κατά τις ημέρες Σαββάτων και Κυριακών καθώς και 
κατά τις αργίες όπως αυτές ορίζονται στο άρθρο 9, της 
παρούσης, όταντο πλήρωμα εργάζεται αμείβεται υπερω- 
ριακά εκάστης ώρας υπολογιζόμενης ίσης προς το 
1/173οντου μηνιαίου μισθού, προσαυξημένου κατά πο¬ 
σοστό 50%. 

4. Με βάση την ως άνω παράγραφο 2, καταχωρούνται 
παρακάτω πίνακες υπερωριακής αμοιβής. 

Α. Προσωπικό Καταστρώματος 


ΠΙΝΑΚΕΣ ΥΠΕΡΩΡΙΑΚΗΣ ΑΜΟΙΒΗΣ 
I. ΠΛΗΡΩΜΑ Μ/3 



Υπερωρίες 
+25% +50% 

ΕΙΙΒΟ ΕυΒΟ 

1. Πλοίαρχος πλοίου 251-500 κοχ 

6,88 

8,25 

2 .Υποπλοίαρχος πλοίου 251-500κοχ 

5,72 

6,86 

3.Υποπλοίαρχος (πτυχ. Κυβ .Α'.)251-500κοχ 

5,61 

6,74 

4.Κυβερνήτης πλοίου μέχρι 250 κοχ 

5,57 

6,69 

5.Ναύκληρος 

4,47 

5,37 

6. Ναύτης 

4,43 

5,31 

7.Ναυτόπαις 

4,24 

5,09 


Β. Προσωπικό Μηχανής 


Ι.ΠρώτοςΜηχανικός (δίπλωμα αξ/κού) 

6,86 

8,23 

2. Δεύτερος Μηχανικός 

5,72 

6,86 

3. Δεύτερος Μηχ/κός(πτυχ.Μηχ/γου Α' 

5,61 

6,74 

4.Μηχ/γός Α’ και Β’ υπόλογος μηχανής 
μέχρι 300 ΒΗΡ 

5,57 

6,69 

5. Χειριστής Μηχανής 

4,24 

5,09 

6. Δόκιμος Μηχ/κός 

4,24 

5,09 

7. Μαθητευόμενος Μηχανής 

4,24 

5,09 


II. ΠΛΗΡΩΜΑΤΩΝ Π/Κ&Ι/Φ 
Α. Προσωπικό Καταστρώματος _ 


1. Κυβερνήτης πλοίου 151-500 κοχ 

6,17 

7,40 

2. Κυβερνήτης πλοίου 81-151 κοχ 

5,08 

6,09 

3. Κυβερνήτης πλοίου 25-80 κοχ 

5,04 

6,05 

4. Κυβερνήτης πλοίου μέχρι 25 κοχ 

4,53 

5,43 

5. Ναύκληρος 

4,24 

5,09 

6. Ναύτης 

4,24 

5,09 

7. Ναυτόπαις 

4,24 

5,09 


Β’ Προσωπικό Μηχανής 


1. Μηχανικός ΜΕΚ ως πρώτος 

6,16 

7,39 

2.Μηχανικός ΜΕΚ ως δεύτερος 

4,89 

5,87 

3. Μηχανοδηγός Α' και Β' τάξεως 

4,60 

5,52 

4. Χειριστής κάτοχος πτυχ. 

4,26 

5,12 

5. Καθαριστής 

4,24 

5,09 


α. Στα πληρώματα των πλοίων τα οποία εκτελούν δρο- 
μολογιακή γραμμή, λόγω της υποχρεωτικής απασχολή- 
σεως αυτών πέραν του συνήθους οκταώρου, καταβάλ¬ 
λεται στον καθένα για την υπερωριακή αυτή απασχόλη¬ 
ση κατ’ αποκοπή αμοιβή θυτο 106,12 από 1.1. - 
31.12.2002. 

β. Συμφωνείται ότι θα τηρείται με ευθύνη και επιμέλεια 
του πλοιάρχου κατάστασης υπερωριών εις την οποίαν θα 
καταχωρούνται μηνιαίως οιπραγματοποιούμενες υπερω¬ 
ρίες καταστρώματος και μηχανοστασίου. 


Άρθρο 5 

Έξτρα Εργασίες Μηχανοστασίου 

Οι έξτρα εργασίες μηχανοστασίου, εφ’ όσον ανατε¬ 
θούν και εκτελεσθούν από τους αξιωματικούς μηχανής 
και το κατώτερο πλήρωμα μηχανοστασίου αμείβονται ιδι¬ 
αιτέρως ο προσδιορισμός των εργασιών αυτών, ο καθο¬ 
ρισμός της αμοιβής εκτελέσεώς των και ο τρόπος κατα¬ 
νομής αυτών καθορίζονται ως ακολούθως: 


1. ΚΥΡΙΕΣ ΜΗΧΑΝΕΣ 


ΕΜΒΟΛΟ 

Διάμετρος 

Κυλίνδρου 

Μ.Μ. 


ΕΙΙΒΟ 

Γενική εξάρμοση του εμβόλου .Εξάρμοση 
σωληνώσεων πώματος, κυλίνδρου 
εμβόλου και ελατηρίων. Καθαρισμοί 
χιτωνίου, θυρίδων και ελατηρίων. 

Καθαρισμός χώρου σαρώσεως καθαρισμός 
των 5ΤΑΤΗΙΝΘ ΒΟΧ του βάκτρου του 
εμβόλου και των τηλεσκοπικών ψύξεων 
του εμβόλου. Μετρήσεις χιτωνίου 
εμβόλου και ελατηρίων. Γενική άρμοση. 

μέχρι 300 

41,97 

301 - 450 

66,75 

451 - 600 

83,58 

601 -800 

99,85 

801 - άνω 

149,80 

ΧΙΤΩΝΙΟ 


Εξάρμοση του χιτωνίου για 




αντικατάσταση ελαστικών δακτυλίων 

Διάμετρος 

μέχρι 300 

69,91 

στεγανότητας ή γενικά για 

Κυλίνδρου 

301 -450 

129,79 

στεγανοποίηση απωλειών νερού ψύξεως. 

Μ.Μ. 

451 -600 

157,77 

Στην εργασία αυτή συμπεριλαμβάνεται 


601 -800 

158,47 

και η παραπάνω εργασία εξαρμόσεως του 


801 - άνω 

279,58 

αντίστοιχου εμβόλου. Αποκατάσταση 
εργασίας. 





ΠΩΜΑ ΚΥΛΙΝΔΡΟΥ 



μέχρι 300 

29,97 

Εξάρμοση του πώματος για επισκευή ή 

Διάμετρος 

301 -450 

34,91 

αντικατάσταση χωρίς την εξάρμοση του 

Κυλίνδρου 

451 - 600 

43,88 

εμβόλου. 

Μ.Μ 

601 -800 

48,92 



801 - άνω 

54,95 

ΕΔΡΑΝΑ-ΤΡΙΒΕΙΣ 

Γενική εξάρμοση του εδράνου 




βάσεως στροφαλοφόρου άξονος 

Διάμετρος 

μέχρι 350 

34,91 

(άνω-κάτω τεμάχιο). Επιθεώρηση μέτρηση 

Άξονος 

351 - 500 

53,89 

των ελευθερίων περιστολή αυτών. Άρμοσης 

Μ.Μ. 

501 - άνω 

70,52 

σε περίπτωση εξαρμόσεως μόνο του επάνω 
του επάνω τεμαχίου. 

Η αμοιβή περιορίζεται στο 50%. 





ΣΤΡΟΒΙΛΟΦΥΣΗΤΗΡΕΣ 


Πλήρης εξάρμοση στροβιλοφυσητήρος 
για περιοδική επιθεώρηση και καθαρισμοί. 

Αντικατάσταση τριβέων και αντλιών λαδιού 
(εάν χρειαστεί) .Αντικατάσταση λαβυρίνθων 

Μέγεθος 

ΣΤΡΟΒΙΛΟ 

ΥΤΡ 



μέχρι 200 

54,95 

201 -300 

64,91 

301 -400 

74,93 

άξονος. Καθαρισμός των φίλτρων αναρροφή- 
σεως αέρος. Έλεγχος και ρύθμιση των 


401 -500 

501 -άνω 

84.85 

99.85 

ελευθεριών σύμφωνα με τις οδηγίες των 
κατασκευαστών. Τύποι ΒΒΟ, 

ΝΑΡΙΕΒΜΑΝ-ΑΝ Β \Ν δυΐΖΕΒ ΙΗΙ 




ΗΛΕΚΤΡΟΜΗΧΑΝΕΣ ΓΕΝΙΚΑ 


Γενική εξάρμοση ηλεκτρομηχανής για καθα- 
ισμούς και περιοδική επιθεώρηση. Εξάρμοση 
πωμάτων κυλίνδρων βαλβίδων εμβόλων 
καθώς επίσης όλων των εξαρτημάτων ή 
μηχανημάτων και παρεκλομένων εξαρτημά¬ 
των ή μηχανημάτων όπως ψυγείο νερού και 
λαδιού. Ψυγείο αέρος σαρώσεως και αντλιών 
νερού. Μερική εξάρμοση εδράνων βάσεως 
στροφαλοφόρου άξονα, καθαρισμοί 
επιθεωρήσεις, μετρήσεις διάφορες σύμφωνα 
με τις οδηγίες των κατασκευαστών. 

ΙΣΧΥΣ 

ΣΕ 

κ.νν. 

μέχρι 150 

151 -300 

301 -500 

220,14 

342,49 

489,38 

ΓΕΝΙΚΗ ΑΡΜΟΣΗ ΚΑΙ ΔΟΚΙΜΗ ΛΕΙΤΟΥΡΓΙΑΣ 

Εξάρμοσις μόνο των πωμάτων των 




κυλίνδρων για καθαρισμού, επίτριψη των 

ΙΣΧΥΣ 

μέχρι 150 

6,39 

βαλβίδων αναρροφήσεως και εξαγωγής, 

ΣΕ 

151 -300 

26,92 

συμπεριλαμβανομένων και των οχετών 

κ.νν. 

301-500 

38,69 


εισαγωγής και εξαγωγή αέρος και καυσαερίων. 


ΠΑΡΑΤΗΡΗΣΕΙΣ 

1. Η εκτέλεση των παραπάνω εργασιών και η αναφερό- 
μενη ανωτέρω αμοιβή (για τις εργασίες αυτές) αφορά 
ολόκληρο το έργο όπως περιγράφεται καθώς και κάθε ερ¬ 
γασία και προεργασία μέχρι αποπερατώσεως και αποκα- 
ταστάσεως, κατανέμεται δε αναλογικά από τον Α'. Μηχα¬ 
νικό στους απασχολούμενους με την συγκεκριμένη εργα¬ 
σία. 

2. Όσοι απασχοληθούν με τους καθαρισμούς των ανω¬ 
τέρω εργασιών θα μοιράζονται εξ ίσου το 20% εκ του πο¬ 


σού το οποίον προβλέπεται σαν συνολική αμοιβή της ερ¬ 
γασίας και για την οποίαν έγιναν καθαρισμοί. 

3. Για την εκτέλεση των ανωτέρω έξτρα εργασιών, εφ’ 
όσον αυτές πραγματοποιούνται εντός του προβλεπόμε- 
νου οκταώρου εργασίας, δεν καταβάλλεται υπερωριακή 
αμοιβή. 

Άρθρο 6 
Τ ροφοδοσία 

1. Το ημερήσιο αντίτιμο τροφής για κάθε ναυτικό που 

υπηρετεί στα πλοία για τα οποία η παρούσα σύμβαση ορί¬ 
ζεται σε θυτο 8,78 από 01/01 /-31/12/2002. 

2. Σε κάθε πλοίο συγκροτείται με μέριμνα του Πλοιάρ¬ 
χου ή του Κυβερνήτη διμελής επιτροπή (ενός μέλους από 
το προσωπικό καταστρώματος και ενός μέλους από το 
προσωπικό μηχανής) η οποία, εναλλασσόμενη κάθε 
εβδομάδα θα διαχειρίζεται το αντίτιμο τροφής και θα επι¬ 
μελείται για την προμήθεια των απαραιτήτων τροφίμων 
για την παρασκευή συσσιτίου στο οποίο μετέχουν υπο¬ 
χρεωτικά όλα τα μέλη του πληρώματος του πλοίου συ¬ 
μπεριλαμβανομένου και του Πλοιάρχου κανείς δε άλλος 
εκτός από αυτούς δεν μπορεί να συμμετέχει, εκτός εάν 
για την συμμετοχή του στο συσσίτιο πληρώματος κατα¬ 
βάλλεται κανονικό αντίτιμο τροφοδοσίας. 

3. Στις περιπτώσεις όπου τα πλοία για τα οποία η πα¬ 
ρούσα Σύμβαση εκτελούν πλόες εξωτερικού, λειτουργεί 
συσσίτιο από τα ίδια, ως και στην Ελλάδα είδη τροφίμων 
και ποσοτήτων αυτών, ανεξαρτήτως του κόστους των 
τροφίμων τούτων στο εξωτερικό. 

4. Η Επιτροπή πρέπει να τηρεί βιβλίο τροφοδοσίας εις 
το οποίον αναγράφεται κάθε ημέρα το είδος και η αξία 
των προμηθευόμενων τροφίμων και των απαραιτήτων 
υλικών για τη λειτουργία του συσσιτίου. 

Το βιβλίο τροφοδοσίας υπογράφεται από τα μέλη της 
επιτροπής και θεωρείται καθημερινά από τον Πλοίαρχο ή 
τον Κυβερνήτη, ο οποίος ασκεί εποπτεία επίτης διαχειρί- 
σεως του αντιτίμου τροφοδοσίας. 

Ο Πλοίαρχος ή Κυβερνήτης καταβάλλει στην Επιτροπή 
το αντίτιμο της τροφής προκαταβολικά κάθε δύο ημέρες 
όταν το πλοίον ευρίσκεται στο λιμάνι για όλες δε τις ημέ¬ 
ρες του πλου συμπεριλαμβανομένης και της προβλεπο- 
μένης επιβράδυνσης αυτού. 

5. Επιστροφή στους ναυτικούς τυχόν περισσεύματος σε 
μετρητά από το αντίτιμο τροφοδοσίας απαγορεύεται. 
Τούτο πρέπει να διατίθεται για τη βελτίωση του συσσιτίου. 

Το πλοίον υποχρεούται όπως διαθέτει τα απαραίτητα 
μαγειρικά σκεύη φαγητού ως και τα είδη εστιάσεως του 
πληρώματος. Πρέπει επίσης να διατίθεται από το πλοίο η 
απαιτούμενη καύσιμη ύλη για το συσσίτιο και το αναγκαίο 
νερό. 

Άρθρο 7 

Δώρα Χριστουγέννων και Πάσχα 

Στα πληρώματατωνπλοίων καταβάλλεται ως δώρο ο μι¬ 
σθός ενός μηνός με την ευκαιρία των εορτών Χριστου¬ 
γέννων και Νέου Έτους και δέκα πέντε (15) ημερών με την 
ευκαιρία των εορτώντου Πάσχα. 

Το δώρο υπολογίζεται επί των πράγματι καταβαλλομέ- 
νων αποδοχών ήτοι βασικού μισθού και επιδομάτων. 

Ο χρόνος καταβολής των δώρων αυτών και οι προϋπο¬ 
θέσεις χορηγήσεως των ορίζονται εκάστοτε με απόφαση 
του Υπουργού Εμπορικής Ναυτιλίας. 

Άρθρο 8 

ΑΔΕΙΕΣ 

1. Ο ναυτικός δικαιούται σε άδεια που ορίζεται σε πενή¬ 
ντα τέσσερις ημέρες το χρόνο (54) (4,5) ημέρες το μήνα, 
για δε τυχόν ημέρες αντίστοιχο κλάσμα του μήνα. 

2. Κατά τις ημέρες της αδείας του ο ναυτικός δικαιούται 
του αναλογούντος σε αυτές μισθού ενεργείας, όπως αυ¬ 
τός καθορίζεται στο άρθρον 1 καθώς και του αντιτίμου 
τροφής, όπως τούτο καθορίζεται στο άρθρο 6 παρ.1 της 
παρούσης 


3. Το ημερομίσθιο για τον υπολογισμό της άδειας των 
δώρων εορτών καθώς και για κάθε άλλη περίπτωση που 
προβλέπεται από την παρούσα σύμβαση καθορίζεται στο 
1/22 του βασικού μισθού. 

Άρθρο 9 
Επίδομα Αδείας 

Το επίδομα αδείας καταργήθηκε και ενσωματώθηκε 
στην άδεια. 

Άρθρο 10 
Ημέρες Αργίας 

Οι παρακάτω κατονομαζόμενες εορτές θεωρούνται 
ημέρες αργίας. 

Εργασίες που εκτελούνται κατά τις αργίες αυτές, στο 
ταξίδι και στο λιμάνι αμείβονται υπερωριακώς ως η παρά¬ 
γραφος 3 του άρθρου 4 καθορίζει. 

1. Η 1η του έτους 

2. Η εορτή των Θεοφάνιων 

3. Η Καθαρή Δευτέρα 

4. Η 25η Μαρτίου 

5. Η Μεγάλη Παρασκευή 

6. Η Δευτέρα του Πάσχα 

7. Η ημέρα του Αγίου Γεωργίου 

8. Η 1η Μαίου 

9. Η ημέρα της Αναλήψεως 

10. Η 15η Αυγούστου 

11. Η 14η Σεπτεμβρίου 

12. Η 28η Οκτωβρίου 

13. Η ημέρα του Αγίου Νικολάου 

14. Η ημέρα των Χριστουγέννων 

15. Η Δευτέρα ημέρα των Χριστουγέννων 

16. Οι αναγνωρισμένες σαν ημέρες αργίαςτοπικές εορ¬ 
τές στους Ελληνικούς λιμένες εφ’ όσον το πλοίον ευρί- 
σκεται στο λιμάνι. 

Άρθρο 11 

Εξόφληση αποδοχών 

Η εξόφληση του μισθού και των πάσης φύσεως αποδο¬ 
χών των ναυτικών γίνεται στο τέλος κάθε ημερολογιακού 
μηνός. 

Κατά την εξόφληση των αποδοχών χορηγείται στο ναυ¬ 
τικό αντίγραφο του λογαριασμού μισθοδοσίας του. 

Για την παρακολούθηση και τον έλεγχο της υπερωρια- 
κής απασχόλησης του πληρώματος τηρείται επιμελώς το 
υπάτου άρθρου 157του Κανονισμού Εσωτερικής Υπηρε¬ 
σίας πλοίων προβλεπόμενο κατάσταση υπερωριών και 
προσθέτων αμοιβών. Στην κατάσταση αυτή καταχωρού- 
νται υπό του Πλοιάρχου ή Κυβερνήτου για το πλήρωμα 
καταστρώματος και του υπευθύνου Μηχανικού για το 
πλήρωμα μηχανής οι πραγματοποιούμενες υπερωρίες οι 
οποίες υπογράφονται από το ναυτικό και τον αρμόδιο που 
διέταξε την υπερωριακή απασχόληση και θεωρούνται 
από τον Πλοίαρχο. 

Άρθρο 12 

Επικουρική Ασφάλιση 

Οι πλοιοκτήτες τους οποίους αφορά η σύμβαση αυτή 
καταβάλλουν ποσοστό 2% που δεν μπορεί να αυξηθεί πα¬ 
ραπέρα σύμφωνα με το άρθρο 28 του Νόμου 1220/81 το 
οποίον εισπράττεται από το ΝΑΤ με σκοπό την παροχή 
στους ναυτικούς επικουρική ασφάλισης. 

Το ανωτέρω ποσοστό μαζί με το εκ δύο τοις εκατό 
(2%)ποσοστό συμμετοχής του ναυτικού υπολογίζεται επί 
των υποκειμένων εις εισφορά υπέρ ΝΑΤ αποδοχών των 
ναυτικών. 

Άρθρο 13 

Οικογενειακά Επιδόματα 

Οι πλοιοκτήτες τους οποίους αφορά η σύμβαση αυτή 
καταβάλλουν ποσοστό 2% που δεν μπορεί να αυξηθεί πα¬ 
ραπέρα σύμφωνα με το άρθρο 25 του Νόμου 1085/1980, 
το οποίον εισπράττεται από το ΝΑΤ με σκοπό τη χορήγη¬ 
ση οικογενειακών επιδομάτων στους Έλληνες ναυτικούς. 

Το ως άνω ποσοστό μαζί με το εξ ενός τοις εκατό (1%) 
ποσοστό συμμετοχής του ναυτικού υπολογίζεται επί των 
αποδοχών των ναυτικών που υπόκεινται σε εισφορά υπέρ 
του ΝΑΤ. 

Άρθρο 14 
Ναυτολόγηση 

Οιπλοιοκτήτες αναλαμβάνουν την υποχρέωση να επιλέ¬ 
γουν τα πληρώματα των πλοίων τους κατ’ απόλυτον εκλο¬ 
γή τους από τα τακτικά μέλη των συμβαλλομένων Ναυ- 
τεργατικών Οργανώσεων οι δε συμβαλλόμενες Οργανώ¬ 
σεις να υποδεικνύουν πληρώματα για τα πλοία των οποίων 
οι πλοιοκτήτες ανήκουν στην δύναμη των μελών της συμ¬ 
βαλλόμενης Ενώσεως Ακτοπλοϊκών Φορτηγών Πλοίων. 

Άρθρο 15 

Ασφάλιση κατά των ατυχημάτων 

Τα πληρώματα των πλοίων στα οποία αναφέρεται η πα¬ 
ρούσα Συλλογική Σύμβαση ασφαλίζονται υποχρεωτικά 
μερίμνη και δαπάναις του πλοιοκτήτη κατά παντός ατυ¬ 
χήματος που ήθελε λάβει χώρα κατά την διάρκεια της επί 
των πλοίων αυτών υπηρεσίας των και συνεπεία αυτής. 

Άρθρο 16 

Εισφορές - Κρατήσεις 

Οι νόμιμες εισφορές και κρατήσεις υπέρ των Ταμείων 
Ασφαλίσεως και Προνοίας (ΝΑΤ-ΤΠΚΠΕΝ-ΚΕΑΝ-ΕΛΟΕΝ 
κ.λ.π.) ως και Δημοσίου που βαρύνουν τους ναυτικούς, 
εκπίπτονται από τις αποδοχές τους. 

Άρθρο 17 
Επίλυση Διαφορών 

Κάθε αμφισβήτηση η διαφορά κατά την εφαρμογή και 
ερμηνεία των όρων της παρούσης Συλλογικής Σύμβασης 
θα επιλύεται διαιτητικά από Επιτροπή που αποτελείται 
από πέντε μέλη δηλαδή ανά δύο από τις συμβαλλόμενες 
Οργανώσεις και ενός από τη Διεύθυνση Ναυτικής Εργα- 
σίαςτου Υπουργείου Εμπορικής Ναυτιλίας ως Προέδρου. 

Άρθρο 18 

Χαρακτηρισμός του Ναυτικού Επαγγέλματος 

Συμφωνείται ο χαρακτηρισμός του ναυτικού επαγγέλ¬ 
ματος ως βαρέος και ανθυγιεινού, υπό την προϋπόθεση 
ότι ο χαρακτηρισμός αυτός δεν θα έχει ουδεμία οικονομι¬ 
κή επιβάρυνση για την εργοδοσία. 

Άρθρο 19 

Συγκρότηση Επιτροπής 

1. Συμφωνείται η συγκρότηση Επιτροπής από τα δύο 


μέρη η οποία μέσα στο συντομότερο δυνατόν χρόνο θέ¬ 
λει προβεί στη σύνταξη σχεδίου κανονισμού εσωτερικής 
υπηρεσίας των πλοίων περί ων προβλέπει η παρούσα 
Σύμβαση και στην υποβολή τούτου εις το ΥΕΝ προς έγκρι- 
σιν καθώς και στην διατύπωση προτάσεων επί του τρόπου 
λειτουργικότητας των συνθέσεων των πληρωμάτων. 

2. Συμφωνείται ότι η υπό της προηγουμένης παραγρά¬ 
φου Επιτροπή θα μελετήσει και θα διατυπώσει τις προτά- 
σειςτης μέχρι τέλους Δεκεμβρίου 2002 το βραδύτερο. 

3. Συμφωνείται όπως το παρόν άρθρον ισχύσει και για το 
έτος 2002 εντός του οποίου πρέπει να ολοκληρωθείτο έρ- 
γον της συγκροτηθείσης Επιτροπής προσδιοριζόμενου 
από τώρα ότι η πρώτη συνεδρίαση της θα πραγματοποιη¬ 
θεί το βραδύτερο εντός διμήνου από σήμερα. 

Άρθρο 20 

Σύσταση Ιδρύματος προβληματικών παιδιών ναυτικών 

Συμφωνείταιη σύσταση Ιδρύματοςπροβληματικώνπαι- 
διών των ναυτικών ως τούτο περιλαμβάνεται στο άρθρο 
22 της ΣΣΕ των Ε/Γ -Α/Κ πλοίων. 

Άρθρο 21 
Υδροφόρα Πλοία 

Συμφωνείται ότι στην παρούσα Σύμβαση υπάγονται και 
τα πληρώματα των υδροφόρων πλοίων μέχρι 500 κοχ. 

Άρθρο 22 

Συνδικαλιστικές Εισφορές Ναυτικών 

Σχετικά με τον τρόπο και τη διαδικασία είσπραξης των 
συνδικαλιστικών εισφορών των ναυτικών προς την ΠΝΟ 
κατά τις διατάξεις της παραγράφου 2 του άρθρου 22 του 
Συντάγματος και του άρθρου 19 του Καταστατικού της 
ΠΝΟ κατά το χρόνο εργασίας τους σε πλοία που αφορά η 
παρούσα Συλλογική Σύμβαση Εργασίας, τα συμβαλλόμε¬ 
να μέρη συμφωνούν τα εξής: 

1. Οι Πλοίαρχοι των πλοίων που αφορά η παρούσα ΣΣΕ 
κατά την εξόφληση των αποδοχών των ναυτικών παρα¬ 
κρατούν από τα μέλη του πληρώματος τους, που συμφω¬ 
νούν να καταβάλλουν στην ΠΝΟ τη μηνιαία εισφορά τους 
όπως αυτή καθορίζεται εκάστοτε με απόφαση της Διοί¬ 
κησης της Ομοσπονδίας και συντάσσουν κατάσταση των 
άνω ναυτικών σε δύο αντίγραφα το ένα των οποίων απο¬ 
στέλλουν στους πλοιοκτήτες και το άλλο στην ΠΝΟ. 

2. Εντεταλμένος υπάλληλοςτης ΠΝΟ κάθε εξάμηνο το αρ¬ 
γότερο παραλαμβάνει από τον πλοίαρχο η τον πλοιοκτήτη 
το ποσό της εισφοράς των ναυτικών χορηγώντας σχετική 
απόδειξη της Ομοσπονδίας. Σε περίπτωση αδυναμίας του 
υπαλλήλου της ΠΝΟ να προβεί στην απ’ ευθείας είσπραξη, 
οι πλοίαρχοι ή οι πλοιοκτήτες μπορούν να καταθέτουν στην 
Εθνική ή Εμπορική Τράπεζα της Ελλάδος κάθε 6μηνο το πο¬ 
σό των μηνιαίων εισφορών των ναυτικών που παρακρατήθη¬ 
καν παίρνοντας απόδειξη από την Τ ράπεζα που επέχει θέση 
απόδειξης καταβολής του ποσού στην ΠΝΟ. 

3. Η απόφαση της ΠΝΟ περί καθορισμού των μηνιαίων 
εισφορών των ναυτικών κοινοποιείται εγγράφως στους 
πλοιάρχους και τους πλοιοκτήτες κάθε φορά που μ’ αυ¬ 
τήν αναπροσαρμόζεται η εισφορά των ναυτικών δύο μή¬ 
νες πριν την εφαρμογή της. 

Άρθρο 23 

Ισχύς - Καταγγελία της Σύμβασης 

1. Η Συλλογική αυτή Σύμβαση ισχύει αναδρομικά από 

της 1ης Ιανουάριου 2002 και λήγει την 31ην Δεκεμβρίου 
2002 . 

2. Δύο μήνες πριν από τη λήξη της η Συλλογική αυτή 
Σύμβαση μπορεί να καταγγελθεί από τον καθένα των συμ¬ 
βαλλόμενων μερών, παραμένει όμως σε ισχύ μέχρι της 
λήξεωςτης δηλαδή μέχρι της 31/12/2002. 

Η παρούσα σύμβαση συντάχθηκε σε τρία αντίτυπα έλα¬ 
βαν δε από ένα αντίτυπο τα συμβαλλόμενα μέρη και το 
τρίτον θέλει κατατεθεί στο Υπουργείο Εμπορικής Ναυτι¬ 
λίας Διεύθυνση Ναυτικής Εργασίας για επικύρωση. 

Οι Συμβαλλόμενοι 

Γιατην Π.Ε.Π.Α.Φ.Π. Για την Π.Ν.Ο. 

Ο Πρόεδρος Ο Γ ενικός Γ ραμματέας 

Β. ΠΑΠΟΥΤΣΟΓΛΟΥ ΓΙΑΝΝΗΣ ΧΑΛΑΣ 

Δια τα Ναυτεργατικά Σωματεία 

1. Δια την Π.Ε. Πλοιάρχων Ε.Ν. 

Ο Πρόεδρος 

ΕΥΑΓΓΕΛΟΣ ΚΟΥΖΙΛΟΣ 
2. Δια την Π.Ε. Μηχανικών ΜΕΚ ΕΝ 

Ο Πρόεδρος 
ΣΤΑΥΡΟΣ ΠΕΤΡΙΔΗΣ 

3. Δια την Π.Ε. Πρακτικών Πλοιάρχων και Κυβερνητών 

Ο Πρόεδρος 

ΠΑΡΑΣΚΕΥΑΣ ΦΑΡΟΥΠΟΣ 

4. Δια την Π.Ε. Ναυτών Μ/3-Ρ/Β ΕΝ 

Ο Πρόεδρος 

ΚΩΝ/ΝΟΣ ΠΑΠΑΔΟΠΟΥΛΟΣ 

Η απόφαση αυτή με το κείμενο της κυρούμενης Συλλο¬ 
γικής Σύμβασης να δημοσιευθούν στην Εφημερίδα της 
Κυβερνήσεως. 

Πειραιάς, 30 Αυγούστου 2002 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 
-♦- 

Αριθ.2140 (4) 

Έγκριση καταβολής υπερωριακής εργασίας και εργα¬ 
σίας Κυριακών και εξαιρέσιμων ημερών στο προσωπι¬ 
κό της Ν.Α. Ξάνθης, για το χρονικό διάστημα 
01.07.2002 έως 31.12.2002. 

Ο ΝΟΜΑΡΧΗΣ ΞΑΝΘΗΣ 

Έχοντας υπόψη: 

1) Τις διατάξεις του Π.Δ. 30/96 «Περί Νομαρχιακής Αυ¬ 
τοδιοίκησης». 

2) Το άρθρο 18 του Ν. 2478/97 όπως αντικαταστάθηκε 
με το άρθρο 15του Ν. 2592/98 με το οποίο ρυθμίστηκε εξ 
υπαρχής το θέμα της υπερωριακής νυκτερινής και εξαι¬ 
ρέσιμων ημερών εργασίας των υπαλλήλων του Δημοσίου 
και των Ν.Π.Δ.Δ. 

3) Το άρθρο 25 παράγρ. 7 του Ν. 2739/99 το οποίο ορί¬ 
ζει ότι η διαπίστωση της ανάγκης για υπερωριακή απα¬ 


σχόληση και η καθιέρωση εργασίας με αμοιβή για την 
εφαρμογή των παράγρ. 1 & 2 του άρθρου 18 του Ν. 
2470/97 όπως αντικαταστάθηκε με το άρθρο 15 του Ν. 
2592/98, προκειμένου για το προσωπικό που υπηρετεί 
στις Νομαρχιακές Αυτοδιοικήσεις γίνεται με απόφαση 
του οικείου Νομάρχη. 

4) Το γεγονός ότι το προσωπικό ορισμένων υπηρεσιών 
της Νομαρχίας είναι υποχρεωμένο να προσφέρει υπερω- 
ριακή εργασία και εργασία κατά τις Κυριακές και τις εξαι¬ 
ρέσιμες ημέρες λόγω υποχρεώσεων της Νομαρχίας. 

5) Την αριθμ. 2193/26-08-2002 αναλυτική έκθεση της 
Δ/νσης Οικονομικών Υπηρεσιών για την καθιέρωση υπερω- 
ριακής εργασίας σε υπαλλήλους των Υπηρεσιών, Γ ραφείο 
Νομάρχη, Δ/νση Γεωργίας, Δ/νση Υγείας, Τμήμα Εμπορίου, 
Γ ραφείο Μηχανολογικών Εφαρμογώντης Δ/νσης Τεχνικών 
Υπηρεσιών & Δ/νση Οικονομικών Υπηρεσιών. 

6) Το αριθμ. 276510/25.07.2002 έγγραφο του Υπουρ¬ 
γείου Γεωργίας καθώς και το αριθμ. 4446/19.08.2002 έγ¬ 
γραφο της Δ/νσης Γεωργίας. 

7) Την αριθμ. 2194/26.08.2002 βεβαίωση της Δ/νσης Οι¬ 
κονομικών Υπηρεσιών με την οποία βεβαιούται η ύπαρξη 
πίστωσης στον προϋπολογισμό έτους 2002 για τις υπη¬ 
ρεσίες που αναφέρονται στη παραπάνω παράγραφο η δε 
συνολική δαπάνη για υπερωριακή αποζημίωση ανέρχεται 
στο ποσό των 22.000 ΕΥΡΩ, αποφασίζουμε: 

Εγκρίνουμε την καθιέρωση υπερωριακής εργασίας και 
εργασίας κατά τις Κυριακές και εξαιρέσιμες ημέρες για 
το χρονικό διάστημα 1.7. - 31.12.2002 κατά υπηρεσία ως 
εξής: 


Α/α 

_ 

Υπηρεσία 

Αριθμός 

Δικαιούχου 

Μέγιστος 

αριθμός 

ωρών 

υπερωριακής 

απογευμ.εργ 

ασ 

Μέγιστος 
αριθμός ωρών 
υπερ.εργας. 
νυκτ. Κυρ. & 
£ξθΐρ. 

1 . 

Γραφείο Νομάρχη 

5 

430 

320 

2. 

Δ/νση Υγείας 

4 

1200 

110 

3. 

Τμήμα Εμπορίου 

6 

250 

- 

4 

Γραφείο Ποιοτι κ. Ελέγχο υ 
Δ/νσης Γ εωργίας 

4 

500 

152 

5 

Δ/νση Οικονομικών 
Υπηρεσιών 

13 

_ 

1300 


6 

Γραφείο Μηχανολ. 
Εφαρμογών της Δ/νσης 
Τεχνικών Υπηρεσιών 

11 

1100 

_ 

400 


Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 28 Αυγούστου 2002 

Ο Νομάρχης κ.α.α. 

ΘΕΟΦΙΛΟΣ ΠΑΡΤΣΑΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





